Nr. C 354/2 De Europæiske Fællesskabers Tidende 31. 12. 85 
Udtalelse om forslag til Rådets direktiv om ottende ændring af direktiv af 23. oktober 1962 
om tilnærmelse af medlemsstaternes retsforskrifter om farvestoffer, som må anvendes i 
levnedsmidler (*) 
(85/C 354/02) 
Rådet for De europæiske Fællesskaber besluttede den 10. oktober 1985 under henvisning til EØF-
traktatens artikel 100 at anmode om Det økonomiske og sociale Udvalgs udtalelse om ovennævnte 
forslag. 
Det forberedende arbejde henvistes til Udvalgets afdeling for miljøbeskyttelse, sundhedsvæsen og 
forbrug, som udpegede Alma Williams til ordfører. Afdelingen vedtog sin udtalelse den 3. 
december 1985. 
Det økonomiske og sociale Udvalg vedtog på sin 232. plenarforsamling, den 18. december 1985, 
enstemmigt følgende udtalelse: 
Generelle bemærkninger 
1. Udvalget henleder opmærksomheden på den kends­
gerning, at levnedsmiddelindustriens brug af farvestoffer i 
levnedsmidler i hovedsagen sker i salgsfremmende øjemed. 
1.1. Der findes syntetiske og naturlige farvestoffer, men 
det kan ikke siges med vished, at naturlige farvestoffer er 
»sikrere« end syntetiske eller omvendt. Farvestoffer kan 
også benyttes sammen med andre tilsætningsstoffer som 
f.eks. emulgatorer og stabilisatorer for at opnå den 
tilsigtede virkning. 
1.2. Udvalget er på det rene med, at det er generelt 
accepteret, at der benyttes farvestoffer i levnedsmidler, men 
er samtidig klar over, at hele spørgsmålet om tilsætnings­
stoffer i levnedsmidler, herunder farvestoffer, og deres 
eventuelle sundhedsfarlige virkninger er blevet genstand 
for voksende bekymring i offentligheden. 
1.3. Derfor bør det foreliggende forslag, som Udvalget 
accepterer, og som efter dets opfattelse kommer i rette tid, 
ikke blot ses i sammenhæng med den løbende harmonise­
ring af levnedsmiddellovgivningen, men også i sammen­
hæng med de foranstaltninger, som eventuelt gennemføres 
på fællesskabsplan inden for folkesikkerhed, folkesundhed 
og kostvaner, samt i sammenhæng med behovet for at 
undgå forbrugervildledning. 
2. Udvalget påskønner det arbejde, som levnedsmiddel­
industrien såvel som Den videnskabelige Komité for 
Levnedsmidler har udført på området vedrørende farve­
stoffer, men påpeger samtidig, at fortolkningen af 
eksperters synspunkter jo kan divergere eller ændre sig, og 
det understreger behovet for, at dette arbejde til stadighed 
ajourføres for at være på højde med udviklingen. 
2.1. Udvalget er også bekymret over den umådelige tid, 
som det tager Fællesskabet at ændre listen over godkendte 
farvestoffer og henstiller, at den tid, der benyttes hertil, 
gøres så kort som mulig. 
3. Udvalget er også af den formening, at Kommissionen 
og Rådet tidligere har haft en tendens til at være for rundhåndet med at give tilladelse til en forlængelse af 
brugen af farvestoffer på trods af, at Udvalget og endog 
Den videnskabelige Komité for Levnedsmidler havde rejst 
indvendinger herimod og/eller havde udtrykt divergerende 
opfattelser herom. 
4. Udvalget henleder opmærksomheden på, at der stadig 
er et behov for at informere offentligheden gennem alle 
relevante kanaler om Fællesskabets nummerering af og 
sædvanlige betegnelser for de stoffer, der benyttes til 
farvning af levnedsmidler. 
4.1. Ud over behovet for at informere den brede 
offentlighed er der også behov for forbrugerundervisning 
og- oplysning på det faglige plan — det gælder f.eks. i læge­
patient forholdet, hvor en naturlig bestanddel bør være en 
forståelse fra patientens side af den reelle sundhedsfare, 
som farvestoffer kan udgøre (f.eks. i forbindelse med 
allergier og overfølsomhed). 
5. Udvalget bifalder alle Kommissionens og andre 
instansers bestræbelser på at stille detaljerede tekniske data 
om farvestoffer til rådighed for levnedsmiddelindustrien på 
alle niveauer, men peger på, at de FAO Food and Nutrition-
kriterier, som Kommissionens dokument henviser til, ikke 
er offentliggjort på alle fællesskabssprog. 
5.1. Der bør tages skridt til at afhjælpe denne mangel, 
således at levnedsmiddelproducenterne i alle medlemssta­
ter bliver i stand til på tilfredsstillende måde at overholde 
bestemmelserne i det foreslåede direktiv. 
6. Udvalget bemærker med beklagelse, at det foreliggen­
de forslag ikke afhjælper en væsentlig mangel ved artikel 1, 
stk. 2, i det oprindelige direktiv om farvestoffer (2), nemlig 
den, at medlemsstaterne kan indskrænke brugen af et 
hvilket som helst godkendt farvestof, så længe dette ikke 
forbydes generelt. Denne bestemmelse har bevirket en 
fortsat spredning i de nationale lovgivninger og bør tages 
op til revision hurtigst muligt. 
(!) EFT nr. C 273 af 30. 10. 1985, s. 4. (2) EFT nr. 62 af 11. 11. 1962. 
31. 12. 85 De Europæiske Fællesskabers Tidende Nr. C 354/3 
7. Udvalget bifalder forslagene i den nyligt udsendte 
kommissionsmeddelelse om »Gennemførelse af det interne 
marked: EF-levnedsmiddellovgivningen«. Heri foreslås, at 
offentlige myndigheder skal udøve kontrol med levneds­
midler, der passerer grænserne mellem medlemsstaterne 
med henblik på at sikre, at de overholder Fællesskabets 
kriterier, herunder kriterierne for farvestoffer. 
8. Endelig støtter Udvalget indførelsen af de renheds-
kriterier for farvestoffer, der er fastlagt i bilag 2 til 
Kommissionens forslag. 
Specifikke bemærkninger 
Artikel 1, nr. 1 
Stoffet »glyceryltriacetat« bør også inkluderes i dette 
punkt. 
Artikel 2 
Den frist på 18 måneder, som tillades til markedsføringen 
af levnedsmidler indeholdende Yellow 2G (hvis formål er at 
lette salget af produkter med lang holdbarhed), er for lang 
og bør tages op til fornyet overvejelse. 
Bilag 1 
E 150 Karamel 
Udvalget bemærker med tilfredshed, at dets tidligere 
henstilling (i udtalelserne om den sjette og syvende ændring 
af det oprindelige direktiv om farvestoffer) om at 
underinddele dette farvestof efter type er blevet fulgt, og 
bemærker, at Kommissionen på trods af Udvalgets 
henstilling om at underinddele farvestoffet i to typer 
karamel nu foreslår at underinddele det i fire typer. 
Udvalget er imidlertid af den opfattelse, at i det mindste én 
af de sædvanlige betegnelser, der er valgt til de fire typer, 
nemlig caustisk sulfitkaramel (E 150b), har en nedsættende 
bibetydning og kunne betragtes som misvisende i medfør af 
bestemmelserne i den nugældende fællesskabslovgivning 
om mærkning. Udvalget anmoder derfor Kommissionen 
og/eller industrien om at tage de foreslåede sædvanlige 
betegnelser for de forskellige karameltyper op til fornyet 
overvejelse for at finde frem til mere passende betegnelser. 
E 160d (Lycopin) og 161b til 161 f (Xanthophyll) 
Udvalget henstiller, at forslaget om at lade farvestofferne E 
160d (Lycopin) og E 161b-f (forskellige typer af Xanthop­
hyll) udgå tages op til revision. 
Bruxelles, den 18. december 1985. Disse farvestoffer er naturlige farvestoffer, som for 
øjeblikket ikke benyttes af overvejende økonomiske 
grunde, idet de er væsentligt dyrere end syntetiske 
farvestoffer. 
2G E 128 Red 
Udvalget mener ikke, at det er tilstrækkeligt at betegne 
»temperatur« og »surhedsgrad« som »høj« i omtalen af 
dette stof. Der bør anføres mere eksplicitte numeriske 
grænser. 
E 154 Brown FK og E 155 Brown HT 
Med hensyn til disse to farvestoffer — Brown FK, som 
hovedsagelig anvendes til farvning af saltet, tørret eller 
røget fisk, og Brown HT, som anvendes til farvning i bred 
forstand, f.eks. i kager — bemærker Udvalget, at det i en 
tidligere udtalelse udtrykte ønske om at begrænse anven­
delsen af dem til de medlemsstater (især Det forenede 
Kongerige), der anvender dem. 
Bilag 2 
Udvalget foreslår, at der tilføjes et indledende punkt til 
dette bilag, der giver en forklaring på, hvorfor der i bilaget 
løbende henvises til FAO Food and Nutrition Paper 
nr. 31/1. 
Samtidig bemærker Udvalget med tilfredshed, at med visse 
mindre velbegrundede undtagelser er FAO-normerne, som 
det foreslås, at Fællesskabet retter sig efter, højere end 
gældende normer inden for Fællesskabet. 
E 150 Karamel 
I den tyske oversættelse af bilag 2 anvendes ordet 
»Lebensmittelsufistoffe« (»sødemidler af levnedsmiddel­
kvalitet«) i beskrivelsen af E 150 Karamel. I Tyskland 
dækker den officielle definition på »Sufistoffe« en anden 
gruppe af stoffer. Det foreslås derfor, at ordet »SuEmittel« 
anvendes i stedet for. 
Afslutningsvis gør Udvalget opmærksom på, at de 
foreliggende ændringer er presserende, og det ser frem til at 
se resultaterne af Kommissionens omfattende undersøgelse 
af programmet om tilsætningsstoffer i levnedsmidler i 
generel forstand og til, at der fastsættes nye krav i 
levnedsmiddellovgivningen. 
Gerd MUHR 
Formand for 
Det økonomiske og sociale Udvalg